‘फीफा विश्वकप 2018’ के पहले सेमीफाइनल में फ़्रांस ने 12 साल बाद फाइनल में जगह बनाई है| मंगलवार रात खेले गए मुकाबले में फ़्रांस ने बेल्जियम को 1-0 से शिकस्त दी और फाइनल में अपनी जगह बनाई| इस मुकाबले में एकमात्र गोल उमतीती ने 51वें मिनट में हेडर के सहारे किया| यह तीसरा मौका है, जब फ़्रांस की टीम ने फाइनल में अपनी जगह बनाई है| टीम ने वर्ष 1998 में ब्राज़ील को हराकर विश्वकप का खिताब अपने नाम किया था| वहीं वर्ष 2006 के विश्वकप फाइनल में उसे पेनल्टी शूटआउट में इटली ने हराया था|